<b>ולפי שמצינו בכיבוד אב ואם ורבו,</b> שהשוה הקב"ה כבודם לכבודו, ומוראם למוראו, <small>(קידושין ל:)</small> שמא תאמר שכשם שכיבוד של שיבה וזקן עליך כך מוראם מוטל עליך, ת"ל ויראת מאלהיך דווקא מורא רבך כמורא שמים כי הוא נקרא אלהיך כד"א <small>(שמות ז א)</small> ראה נתתיך אלהים לפרעה וכארז"ל <small>(פסחים כב:)</small> את ה' אלהיך תירא לרבות ת"ח. וזה מדבר במורא רבך דווקא. ומה שקראוהו זקן במלה מורכבת להודיע שאחר שקנה שלימתו בימים מועטים הרי הוא כבן שבעים שנה.


